คุณค่ะ อยากทราบของอาการที่หนูเป็นอยู่ค่ะ มีอาการบวมและปวดบริเวณฟันคุดซี่ในสุด แล้วก็มีหนองแต่ที่เจ็บไปกว่านั้นคือ มันปวดลามลงมาที่คอกลืนน้ำลายยังเจ็บ ตอนนี้ยังไม่กล้ากินยาอะไรค่ะ
สวัสดีค่ะ อาการส่วนใหญ่ของฟันคุด คือ ปวดบวมบริเวณเหงือก บางคนอาจมีอาการบวมบริเวณคางด้วย ซึ่งสาเหตุที่ทำให้เกิดอาการปวดอาจเกิดจาก- การอักเสบของเหงือกที่ปกคลุมฟัน เพราะเศษอาหารมีโอกาสติดเข้าไปใต้เหงือกได้ง่าย และการทำความสะอาดมักทำได้ยาก เศษอาหาารเหล่านี้ก็จะเป็นแหล่งเพาะเชื้อแบคทีเรีย ทำให้เกิดการอักเสบตามมา และอาจกลายเป็นฝีหนองได้- ฟันคุดและฟันซี่ข้างเคียงผุ ซอกฟันระหว่างฟันคุดกับฟันกรามซี่ที่อยู่ติดกันนั้น มักทำความสะอาดได้ยาก เศษอาหารที่ค้างอยู่ก็จะทำให้เกิดฟันผุได้ทั้ง 2 ซี่- จากแรงดันจากฟันคุดที่พยายามดันขึ้นมาดังนั้น แนะนำควรรีบไปพบทันตแพทย์ เพื่อตรวจและรักษาค่ะ ซึ่งหากเกิดจากมีเหงือกอักเสบเป็นหนองอยู่ก็จะต้องรักษาให้หายก่อน โดยการทานยาปฏิชีวนะ หลังจากนั้นทันตแพทย์ก็จะนัดมาผ่าเอาฟันคุดออกค่ะในเบื้องต้น หากปวดมาก อาจทานแก้ปวด เช่น ยาพาราเซตามอล ไอบูโพรเพน (ibuprofen) หรือทานทั้ง 2 ชนิดร่วมกันเพื่อช่วยเสริมการออกฤทธิ์แก้ปวดได้ และควรรักษาความสะอาดในช่องปาก ด้วยการแปรงฟันหรือบ้วนน้ำทุกครั้งหลังทานอาหาร ส่วนบริเวณที่ปวดมากและไม่สามารถแปรงฟันได้ ให้พยายามบ้วนปากด้วยน้ำเกลือบ่อยๆ ค่ะ